Na temelju članka 23. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14) te članka 28. Statuta Općine Ernestinovo („Službeni glasnik“ Općine Ernestinovo broj 1/13 i 4/13) Općinsko vijeće Općine Ernestinovo na 21. sjednici održanoj 30. studenog 2015. donosi

**ODLUKU**

**o izmjenama i dopunama**

**Odluke o komunalnoj naknadi**

**Članak 1.**

 Odluka o komunalnoj naknadi („Službeni glasnik“ Općine Ernestinovo broj 5/01, 2/04 i 4/10) mijenja se i dopunjava prema odredbama ove odluke.

**Članak 2.**

 Članak 5. mijenja se i glasi:

„Komunalnu naknadu plaćaju vlasnici odnosno korisnici:

1. stambenog prostora
2. poslovnog prostora
3. garažnog prostora
4. građevnog zemljišta koje služi u svrhu obavljanja poslovne djelatnosti

Komunalna naknada za garažni prostor plaća se samo ako garažni prostor služi u svrhu obavljanja poslovne djelatnosti.

Komunalna naknada ne plaća se za garažni prostor koji koriste građani za svoje osobne potrebe, ako se on nalazi u sklopu stambenog objekta i služi za njihova osobna vozila.“

**Članak 3.**

 Članak 6. mijenja se i glasi:

„Komunalna naknada ne plaća se za sljedeće nekretnine:

1. nekretnine (zgrade i zemljišta) u vlasništvu Općine Ernestinovo
2. nekretnine u kojima se obavlja djelatnost koja se pretežito financira iz proračuna Općine Ernestinovo
3. zgrade i zemljišta osnovnih škola
4. zgrade i zemljišta sakralnih objekata, koji služe za bogoslužje
5. zgrade i zemljišta dobrovoljnih vatrogasnih društava
6. zgrade i zemljišta društvenih domova
7. groblja
8. javne prometne površine“

**Članak 4.**

 Članak 7. mijenja se i glasi:

„Obveznika komunalne naknade za stambeni prostor oslobodit će se, na njegov zahtjev, plaćanja duga za komunalnu naknadu ako je prezadužen.

Obveznik je prezadužen ako na svom bankovnom računu ima evidentirane osnove za plaćanje koje se ne mogu izvršiti dulje od 365 dana.

Prezaduženost se dokazuje potvrdom o iznosu i danima blokade bankovnog računa koju je obveznik dužan sam pribaviti od Financijske agencije te priložiti uz zahtjev za oslobađanje od duga za komunalnu naknadu.

Zahtjev za oslobađanje od duga za komunalnu naknadu mogu podnijeti fizičke osobe koje su obveznici komunalne naknade za stambeni prostor.

Povodom zahtjeva za oslobađanje od duga za komunalnu naknadu donosi se rješenje.“

**Članak 5.**

 Iza članka 7. dodaje se članak 7.a koji glasi:

„U slučaju oslobađanja od duga za komunalnu naknadu, koji se provodi sukladno odredbama članka 7. ove odluke, sredstva potrebna za plaćanje komunalne naknade osiguravaju se u proračunu Općine Ernestinovo s pozicije socijalne skrbi.“

**Članak 6.**

 Članak 9. mijenja se i glasi:

„Komunalna naknada obračunava se po m2 površine i to za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine („Narodne novine“ broj 40/97), a za građevno zemljište po jedinci stvarne površine.

Iznos komunalne naknade po m2 obračunske površine nekretnine utvrđuje se množenjem:

1. vrijednosti obračunske jedinice – boda (B), određene u kunama po m2 (u daljnjem tekstu: vrijednost boda)
2. koeficijenta zone (Kz)
3. koeficijenta namjene (Kn)“

**Članak 7.**

 Članak 10. mijenja se i glasi:

„Stambeni prostor, poslovni prostor te garažni prostor i građevinsko zemljište koji služe za obavljanje poslovne djelatnosti razvrstavaju se u zone, ovisno o pogodnosti položaja i komunalnoj opremljenosti.

1. ZONA obuhvaća:

U naselju Ernestinovo ulice: Vladimira Nazora, Školska, Stadionska, Braće Radića, Matije Gupca, Frankopanska, Nikole Šubića Zrinskog, Ivana Gorana Kovačića, Bana Josipa Jelačića, Alojzija Stepinca, Sunčana, Petra Smajića.

U naselju Laslovo ulice: Šandora Petefija, Trg hrvatskih branitelja, Vladimira Nazora, Kolodvorska, Zadružna, Vinogradska, Pobjede, Školska, Josipa Kozarca, Dr. Franje Tuđmana, Mirna, Rudolfa Frančića te Ekonomiju i Vrbik.

U naselju Divoš: Ulicu Koče Popovića te industrijsko-gospodarsku zonu.

1. ZONA obuhvaća:

U naselju Ernestinovo Rokin put.

U naselju Laslovo: dio Ulice dr. Franje Tuđmana i to kućne brojeve: 27 i 32, dio Zadružne ulice i to brojeve: 13, 32 i 34.

Ako se na temelju stavka 1. ovog članka ne može utvrditi u koju zonu pripada pojedina nekretnina, stambeni prostor razvrstat će se u II. zonu, a ako se radi o poslovnom prostoru te garažnom prostoru i građevinskom zemljištu koji služe za obavljanje poslovne djelatnosti isto će se razvrstati u I. zonu.“

**Članak 8.**

Članak 11. mijenja se i glasi:

„Koeficijent zone (Kz) iznosi za:

1. ZONU: 1,00
2. ZONU: 0,50“

**Članak 9.**

 Članak 12. mijenja se i glasi:

„Koeficijent namjene (Kn) za stambeni prostor i prostor kojim se koriste neprofitne organizacije iznosi 1,00.

Koeficijent namjene za garažni prostor koji služi za obavljanje poslovne djelatnosti iznosi 1,00.“

**Članak 10.**

 Iza članka 12. dodaju se novi članci 12.a, 12.b , 12.c i 12.d koji glase:

„Članak 12.a

Koeficijent namjene (Kn) za poslovne prostore ovisi o proizvodnoj djelatnosti koja se obavlja u poslovnom prostoru i iznosi 1,50 za sljedeće proizvodne djelatnosti:

* proizvodnja mlinarskih proizvoda
* proizvodnja prehrambenih proizvoda
* proizvodnja pića
* proizvodnja stočne hrane
* proizvodnja i prerada poljoprivrednih proizvoda
* poljoprivredna proizvodnja
* proizvodnja i prerada mesa
* proizvodnja tekstilnih prediva i tkanina
* proizvodnja gotovih tekstilnih proizvoda
* proizvodnja i prerada metala
* proizvodnja drvnih proizvoda i prerada drveta
* proizvodnja papira i proizvoda od papira
* proizvodnja stolarije (drvene, pvc, aluminijske i druge)

Koeficijent namjene (Kn) za poslovne prostore u kojima se obavlja neka od proizvodnih djelatnosti koje nisu obuhvaćene stavkom 1. ovoga članka iznosi 2,00.

Članak 12.b

Koeficijent namjene (Kn) za poslovne prostore u kojima se obavljaju ostale (neproizvodne) djelatnosti iznosi 5,00 za sljedeće djelatnosti:

* elektroprivreda, opskrba električnom energijom
* toplane, opskrba toplinskom energijom

Koeficijent namjene (Kn) iznosi 3,50 za sljedeće djelatnosti:

* auto-saloni, prodaja motornih vozila
* djelatnosti osiguravajućih društava
* trgovina naftnim derivatima i ukapljenim naftnim plinom

Koeficijent namjene (Kn) iznosi 3,00 za sljedeće djelatnosti:

* ugostiteljstvo (usluge smještaja, prehrane, posluživanje pića i ostale ugostiteljske djelatnosti)
* cafe barovi, noćni barovi, restorani
* trgovina na veliko
* trgovina na malo
* trgovina na malo prehrambenim proizvodima
* popravak motornih vozila, ugradnja auto-plina
* vulkanizerske usluge
* telekomunikacije
* poštanske usluge
* vodoprivreda
* projektiranje i srodne tehničke usluge
* veterinarske stanice
* poljoprivredne zadruge
* poljoprivredne ljekarne
* trgovina stočnom hranom

Koeficijent namjene (Kn) iznosi 1,50 za sljedeće djelatnosti:

* izrada i popravak limarije
* instalacijski i završni radovi u graditeljstvu
* grafička djelatnost

Koeficijent namjene (Kn) iznosi 1,00 za sljedeće djelatnosti:

* frizerski saloni i brijačnice
* kozmetički saloni, saloni za uljepšavanje i njegu tijela
* manikura, pedikura
* cvjećarne
* izrada i popravak glazbala
* izrada tradicijskih odjevnih predmeta i obuće, ukrasa i nakita
* krojači i krojački prepravci
* sve vrste malih obrtničkih usluga i popravaka koje nisu razvrstane u neku od djelatnosti iz prethodnih stavaka ovog članka, a koje se obavljaju u sklopu stambenog objekta

Članak 12.c

Koeficijent namjene (Kn) za poslovne prostore u kojima se obavlja neka od ostalih (neproizvodnih) djelatnosti koje nisu obuhvaćene člankom 12.b iznosi 3,00.

Članak 12.d

Za građevno zemljište koje služi za obavljanje poslovne djelatnosti koeficijent iznosi 10% koeficijenta namjene odrađenog za pojedini poslovni prostor prema djelatnostima iz članaka 12.a ,12.b i 12.c ove odluke.“

**Članak 11.**

Članak 15. mijenja se i glasi:

„U provedbi ove odluke Jedinstveni upravni odjel donosi rješenja i zaključke kad odlučuje u sljedećim postupcima:

* u postupku utvrđivanja obveze plaćanja komunalne naknade, kojim se utvrđuje visina komunalne naknade po m2 obračunske površine, obračunska površina i mjesečni iznos komunalne naknade
* u postupku izvršenja (ovrsi) izvršnog rješenja o komunalnoj naknadi, koji se provodi sukladno odredbama Općeg poreznog zakona („Narodne novine“ broj 147/08, 18/11, 78/12, 136/12, 73/13)
* u postupku oslobađanja od duga za komunalnu naknadu, koji se provodi sukladno odredbama članka 7. ove odluke“

**Članak 12.**

Članak 16. mijenja se i glasi:

„Komunalna naknada za stambeni prostor plaća se kvartalno, s rokovima dospijeća kako slijedi:

* obveza za 1. kvartal dospijeva 15. ožujka tekuće godine
* obveza za 2. kvartal dospijeva 15. lipnja tekuće godine
* obveza za 3. kvartal dospijeva 15. rujna tekuće godine
* obveza za 4. kvartal dospijeva 12. prosinca tekuće godine“

**Članak 13.**

Članak 17. mijenja se i glasi:

„Komunalna naknada za poslovni i garažni prostor te za građevinsko zemljište koje služi za obavljanje poslovne djelatnosti plaća se mjesečno, a obveza dospijeva 10. dana u mjesecu za prethodni mjesec.“

**Članak 14.**

Članak 19. mijenja se i glasi:

„Obveznik plaćanja komunalne naknade dužan je u roku od 15 dana od dana nastanka obveze ili promjene osobe obveznika istu prijaviti Jedinstvenom upravnom odjelu.“

**Članak 15.**

Ova odluka stupa na snagu 1. siječnja 2016. i ima se objaviti u „Službenom glasniku“ Općine Ernestinovo.

KLASA: 363-01215-04/01

URBROJ: 2158/04-15-01

Ernestinovo, 30. studenog 2015.

Predsjednik

Općinskog vijeća

Siniša Stražanac